Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: mutató év végi értékét. A számításhoz az általános szerzõdési feltételekrõl szóló 47/1997. (III. 12.) Korm. rendelet
Paragraph Index: 764

2. Tulajdonosokhoz kapcsolódó ügyletek állománya és eredménye A részletezõ sorokban a befolyásoló részesedést jelentõ vállalkozásokhoz kapcsolódó ügyletek jövedelmezõségéhez szükséges adatokat kell szerepeltetni. A tulajdonosokhoz kapcsolódó ügyleteknél a beszámolási idõszakra vonatkozó negyedév alatt fennálló (és a mérlegadatok között bruttó, illetve nettó értéken kimutatott) kihelyezések és kötelezettségek átlagos állományát a 21., illetve 22. sorokban kell feltüntetni. A negyedév folyamán befolyt bevételeket, illetve kifizetett ráfordításokat (kiadásokat) külön kell kimutatni kamat és kamat jellegû, illetve nem kamat jellegû (ideértve a szolgáltatások díjait stb.) bontásban. Külön ki kell emelni és a 21.1, illetve 22.1 sorokban szerepeltetni a kapcsolt 54vállalkozásokkal szembeni követelések és kötelezettségek negyedéves átlagos állományát. Az összes bevétel, illetve kiadás sorokon belül külön ki kell emelni és kimutatni a kapcsolt vállalkozástól származó kamat és kamat jellegû, valamint a nem kamatjellegû bevételeket és kiadásokat.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes